《静逸园秋日閒居 其一》
清代·张藻

胜迹招城市，幽居得小园。吾生澹相寄，往事漫追论。

人忆乌衣旧，名怜香草存。祇今耽静逸，秋景满丘樊。

作者简介：张藻，约活动于清雍正至乾隆（1723--1795）年间。字于湘，江南青浦（今上海市青浦区)人，张之顼女，母为才女顾若宪，幼承母教。尝咏梅云：“出身首荷东皇赐，点额亲添帝女装。”镇洋毕礼室，尚书毕沅之母，能诗词，学术渊纯。著有《培远堂诗集》。